ᱥᱟᱵᱽᱨᱩᱢ ᱨᱮᱞᱣᱮ ᱥᱴᱮᱥᱚᱱ

ᱥᱟᱵᱽᱨᱩᱢ ᱨᱮᱞᱣᱮ ᱥᱴᱮᱥᱚᱱ, (ᱠᱳᱰ:- SBRM) ᱫᱚ ᱥᱤᱧᱚᱛ ᱨᱮᱱᱟᱜ ᱛᱨᱤᱯᱩᱨᱟ ᱯᱚᱱᱚᱛ ᱨᱮᱱᱟᱜ ᱮᱛᱚᱢ ᱛᱨᱤᱯᱩᱨᱟ ᱦᱚᱱᱚᱛ ᱨᱮ ᱥᱟᱵᱽᱨᱩᱢ ᱥᱚᱦᱚᱨ ᱨᱮ ᱢᱮᱱᱟᱜ ᱢᱤᱫ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱯᱷᱮᱱᱤ ᱜᱟᱰᱟ ᱥᱩᱨ ᱨᱮ ᱢᱮᱱᱟᱜᱼᱟ ᱡᱟᱦᱟᱸ ᱫᱚ ᱵᱟᱝᱞᱟᱫᱮᱥ-ᱥᱤᱧᱚᱛ ᱥᱤᱢᱟᱹ ᱞᱮᱠᱟᱛᱮ ᱠᱟᱹᱢᱤ ᱠᱟᱱᱟ ᱾

ᱱᱟᱜᱟᱢ
ᱥᱟᱵᱽᱨᱩᱢ ᱨᱮᱞᱣᱮ ᱥᱴᱮᱥᱚᱱ ᱑᱑᱓ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱑᱖᱗᱖ ᱢᱤᱞᱤᱢᱤᱴᱚᱨ (᱕ ᱯᱷᱩᱴ ᱖ ᱤᱱᱪ) ᱵᱨᱚᱰ-ᱜᱮᱡᱽ ᱚᱜᱚᱨᱛᱟᱞᱟ–ᱥᱟᱵᱽᱨᱩᱢ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱴᱟᱨᱢᱤᱱᱟᱥ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ ᱠᱚᱧᱮ-ᱥᱟᱢᱟᱝ ᱥᱤᱢᱟᱹ ᱨᱮᱞᱣᱮ ᱴᱚᱴᱷᱟ ᱨᱮᱱᱟᱜ ᱞᱩᱢᱰᱤᱝ ᱨᱮᱞᱣᱮ ᱰᱤᱵᱤᱡᱚᱱ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱫᱚ ᱢᱤᱫᱴᱟᱹᱝ ᱞᱟᱭᱤᱱ ᱠᱟᱱᱟ ᱡᱟᱦᱟᱸ ᱨᱮ ᱤᱞᱮᱠᱴᱨᱤᱠᱮᱥᱚᱱ ᱵᱟᱹᱱᱩᱜᱼᱟ ᱾ ᱓ ᱚᱠᱴᱚᱵᱚᱨ ᱒᱐᱑᱙ ᱦᱤᱞᱚᱜ, ᱚᱜᱚᱨᱛᱟᱞᱟ-ᱥᱚᱵᱽᱨᱩᱢ ᱨᱮ ᱥᱮᱵᱟ ᱮᱢᱚᱜ ᱠᱟᱱ ᱯᱩᱭᱞᱩ ᱰᱮᱢᱩ ᱫᱚ ᱨᱮᱞᱣᱮ ᱞᱟᱭᱤᱱ ᱨᱮᱱᱟᱜ ᱵᱮᱱᱟᱣ ᱯᱩᱨᱟᱹᱣ ᱛᱟᱭᱚᱢ ᱟᱡᱟᱜ ᱩᱰᱷᱟᱹᱣ ᱥᱟᱹᱜᱩᱱ ᱩᱫᱩᱜ ᱥᱚᱫᱚᱨ ᱠᱮᱫᱼᱟ ᱾ ᱒᱐᱑᱖ ᱥᱮᱨᱢᱟ ᱨᱮ, ᱚᱜᱚᱨᱛᱟᱞᱟ ᱠᱷᱚᱱ ᱩᱫᱚᱭᱯᱩᱨ ᱫᱷᱟᱹᱨᱤᱡ ᱢᱟᱛᱟ ᱛᱨᱤᱯᱩᱨᱟ ᱥᱩᱱᱫᱚᱨᱤ ᱢᱚᱱᱫᱤᱨ ᱨᱮ ᱔᱓ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱦᱟᱹᱴᱤᱧ ᱯᱩᱨᱟᱹᱣ ᱞᱮᱱᱟ ᱾ ᱓ ᱚᱠᱴᱚᱵᱚᱨ, ᱒᱐᱑᱙ ᱦᱤᱞᱚᱜ ᱩᱫᱚᱭᱯᱩᱨ-ᱥᱟᱵᱽᱨᱩᱢ ᱦᱟᱹᱴᱤᱧ ᱨᱮᱭᱟᱜ ᱠᱟᱹᱢᱤ ᱯᱩᱨᱟᱹᱣ ᱦᱩᱭ ᱞᱮᱱᱟ ᱾First Commercial Broad Gauge Freight Train Arrives In TripuraBG railhead reaches Udaipur amid cheers 

ᱢᱟᱲᱟᱝ ᱨᱮᱱᱟᱜ ᱡᱚᱲᱟᱣ
ᱥᱤᱧᱚᱛ ᱨᱮ ᱥᱮᱱᱴᱤᱨ ᱵᱟᱡᱟᱨ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱵᱟᱝᱞᱟᱫᱮᱥ ᱨᱮ ᱯᱷᱮᱱᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ ᱫᱷᱟᱹᱨᱤᱡ ᱨᱮᱞᱣᱮ ᱞᱤᱸᱠ ᱨᱮᱱᱟᱜ ᱨᱤᱦᱟᱵᱤᱞᱤᱴᱮᱴ ᱛᱮᱭᱟᱨ ᱠᱟᱛᱮ, ᱵᱟᱱᱟᱨ ᱫᱤᱥᱚᱢ ᱨᱤᱱ ᱢᱟᱨᱟᱝ ᱢᱚᱱᱛᱨᱤ ᱭᱟᱜ ᱥᱚᱢᱢᱟᱱ ᱞᱮᱠᱟᱛᱮ, ᱮᱛᱚᱢ ᱛᱨᱤᱯᱩᱨᱟ ᱦᱚᱱᱚᱛ ᱠᱷᱚᱱ ᱨᱮᱞ ᱞᱤᱸᱠ ᱫᱚ ᱵᱟᱝᱞᱟᱫᱮᱥ ᱨᱮ ᱪᱟᱴᱜᱟᱶ ᱡᱟᱦᱟᱡᱽ ᱜᱷᱟᱴ ᱟᱨ ᱠᱚᱠᱥ ᱵᱟᱡᱟᱨ ᱨᱮ ᱜᱟᱹᱦᱤᱨ ᱫᱟᱜ ᱨᱮᱱᱟᱜ ᱡᱟᱦᱟᱡᱽ ᱜᱷᱟᱴ ᱫᱷᱟᱹᱨᱤᱡ ᱛᱮᱭᱟᱨ ᱦᱩᱭᱩᱜᱼᱟ ᱾ ᱥᱟᱵᱽᱨᱩᱢ ᱥᱩᱨ ᱨᱮ ᱢᱤᱛᱨᱤ ᱥᱮᱛᱩ ᱵᱨᱤᱡᱽ "ᱵᱮᱞᱳᱱᱤᱭᱟ, ᱥᱤᱧᱚᱛ-ᱯᱚᱨᱥᱩᱨᱟᱢ, ᱵᱟᱝᱞᱟᱫᱮᱥ ᱥᱚᱲᱚᱠ ᱟᱨ ᱨᱮᱞ ᱠᱨᱚᱥᱤᱝ ᱪᱮᱠᱯᱚᱥᱴ" ᱡᱚᱲᱟᱣ ᱞᱟᱹᱜᱤᱫ ᱒᱐᱒᱑ ᱥᱟᱞ ᱨᱮ ᱮᱛᱚᱦᱚᱵ ᱞᱮᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

 ᱥᱤᱧᱚᱛᱤᱭᱟᱹ ᱨᱮᱞᱣᱮ ᱴᱚᱴᱷᱟ
 ᱥᱤᱧᱚᱛᱤᱭᱟᱹ ᱨᱮᱞᱣᱮ ᱯᱷᱮᱱ ᱠᱞᱟᱵᱽ

ᱛᱷᱚᱠ:ᱮᱛᱚᱢ ᱛᱨᱤᱯᱩᱨᱟ ᱦᱚᱱᱚᱛ ᱨᱮᱱᱟᱜ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱞᱩᱢᱰᱤᱝ ᱨᱮᱞᱣᱮ ᱦᱟᱹᱴᱤᱧ